Noo ya Jiọnu onye emeje baputizimu bya anọdu l'echiẹgu ara iya arara asụje:
“Izimanụ iphe-ẹji unu lwa unu azụ;
g'e mee unu baputizimu.
Ọo ya bụ Chileke agụaru unu nvụ l'iphe-ẹji,
unu meshiru.”
Ndu alị Jiudiya mẹ ndu Jierúsalẹmu mgburugburu nọdu awupfutaje iya g'ẹphe nụma iphe,
oopfu.
Ẹphe nọdu akọshi iphe-ẹji,
ẹphe meshiru;
ọ nọdu emejegbaa phẹ baputizimu l'ẹnyimu Jiọ́danu.
Noo ya;
uwe,
Jiọnu eyeje l'ẹhu bụ uwe,
e meru l'ẹ́jí ịnya-kamẹlu;
ọ nọdu egudeje akpọ-anụ tubuta iya l'upfu.
Nri,
oorije bụ igube yẹle manụ-ẹnwu.
G'ọora ọ́rà ono bẹ ọosuje:
“Ọ dụru onye ọzo,
ka mu l'ishi;
ka mu l'ọkpa,
l'e-mechaa bya;
onye mu ta asụkpodanu gẹ mu e-tupfuru etupfuru;
tọfu eri akpọkpa,
o yeru l'ọkpa.
Mbẹdua meru unu baputizimu lẹ mini;
ọle onye k'ono l'e-me iya unu lẹ Unme-dụ-Nsọ.”
O rwua ujiku lanụ;
Jizọsu shi lẹ Nazaretu,
nọ l'alị Gálili bya;
Jiọnu mee ya baputizimu l'ẹnyimu Jiọ́danu.
Jizọsu rwufutashiẹpho lẹ mini ono;
ọ hụma g'igwe bukahụerupho ẹbo gheru ọnu;
Unme Chileke dụepho gẹ ndo pheẹpho phaa phezeta bya anọdu iya l'ẹhu.
A nụma olu-opfu,
shi l'imigwe ono sụ:
“Ị bụ Nwa mu nwoke,
mu yeru obu.
I jiru mu ẹpho.”